ขนมจีนน้ำยาปู หาร้านทำอร่อยยากอยู่นะ เคยกินบางร้านแอบมีกลิ่นคาว บางร้านมีแต่วิญญาณปู แต่...โชคดีที่มีร้านอร่อยๆอยู่ใกล้บ้าน ^^

ไก่ตะกร้า นอกจากไก่ตะกร้าจะอร่อยตามชื่อร้านแล้ว ขนมจีนน้ำยาปูนี่อร่อยใช้ได้เลย ปูเป็นปู!! สังเกตุว่า กินไม่เหลือเลย 555 ชุดนึงกิน 2 คนกำลังดี เพราะจะได้กินอย่างอื่นได้อีก เหมาะกับคนชอบกินหลายๆอย่างแบบเรา 

ทอดมันหน่อกะลาก็อร่อย ไม่ต้องข้ามเรือไปกินถึงเกาะเกร็ด ฝั่งนี้ก็มีให้กิน

อีกเมนูที่ชอบส่วนตัวคือ หมูทอดน้ำปลา กรุบๆกรอบๆ แต่ไม่กระด้าง เคี้ยวเพลิน แต่ไม่แนะนำให้พวกรักสุขภาพสั่งเมนูนี้นะ เพราะเป็นหมูติดมันนิดๆ แต่ถ้าใครเป็นพวก หมูกรอบเลิฟเฟร่อ!! อันนี้แนะนำเลย 
(2 เมนูท้ายๆนี้รูปไม่มีให้ดูนะคะ เผลอลบทิ้งไปหมดเลยตอนเปลี่ยนการ์ดใหม่ - -')
*ราคาสมน้ำสมเนื้อ กลางๆ มาตรฐานร้านอาหารติดแอร์*

ส่วนเมนูส้มตำ ลาบ แนวอีสาน ยังบ่แซร่บนะคะ 
ทางไปโฮก >>> จากสะพานพระราม 4 ตรงไปแจ้งวัฒนะ พอลงสะพานตรงปากเกร็ด ผ่านห้าแยกปากเกร็ดชิดซ้ายไว้ ร้านอยู่ซ้ายมือ หาง่าย!!!